27/10/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
Expediente DH. A15.77307. Solicitude de concesión de augas públicas presentada por DAIRYLAC, S. L. (Concello de Melide)

SERVIZO TERRITORIAL DA ZONA HIDROGRÁFICA DE GALICIA CENTRO ANUNCIO Expediente: DH. A15.77307 DAIRYLAC, S. L., con NIF B15775570, solicita de Augas de Galicia un caudal de 75.000 m 3 /ano de augas procedente de dous pozos situados no parque empresarial da Madanela, no concello de Melide (A Coruña), con destino a uso industrial. As características do aproveitamento son: SOLICITANTE: DAIRYLAC, S. L. CAUDAL MEDIO EQUIVALENTE: 2,378 litros/segundo CAUDAL MÁXIMO ANUAL: 75.000 m 3. DESTINO: industrial. ORIXE: dous pozos, situados nas parcelas con referencia catastral 3101711NH8530S0001XK e 3101718NH8530S0000GJ. LUGAR: Parque Empresarial da Madanela. CONCELLO: Melide Solicítase unha concesión de augas para fornecer o uso industrial (limpeza e sanitario), consistente na legalización dun pozo existente e solicitar a apertura e explotación dun novo pozo. No pozo a legalizar, a captación efectúase mediante un pozo de barrena, mediante bomba eléctrica somerxida e unha tubaxe de aspiración de 100 mm elévase a auga, que é conducida por unha tubaxe ata o colector principal da planta a partir do cal se distribúe ás instalacións da industria, mediante unha tubaxe de aceiro inoxidable. Está ubicado na parcela con referencia catastral 3101711NH8530S0001XK, nas coordenadas Datum ETRS89, HUSO 29, X=583131, Y=4749834, cun diámetro bomba (pulgadas) 4, bomba LOWARA 8GS55/B, caudal máximo bomba (m 3 /h) 11, potencia bomba (kW) 5,5, caudal aproveitamento 150 m 3 /día. A captación do novo pozo, efectuarase mediante un pozo de barrena de aprox.140 m de profundidade e mediante bomba somerxida de 4 pulgadas con motor eléctrico de 5,5 kw e unha tubaxe de aspiración, que elevará a auga do pozo, conducíndoa a través dunha tubaxe de polietileno PE100, PN16, de 75 mm de diámetro, ata a edificación de servizos auxiliares e a partir deste punto, por unha tubaxe inoxidable aérea ata o colector central existente. Distribuíndose ás instalacións da industria mediante tubaxe inox. Estará ubicado na parcela referencia catastral 3101718NH8530S0000GJ, coordenadas Datum ETRS89, HUSO 29, X=583016, Y=4749849, cun diámetro bomba (pulgadas) 4, bomba LOWARA 4OS55T405, caudal máximo bomba (m 3 /h) 11, potencia bomba (kW) 5,5, caudal previsto de aproveitamento 150 m 3 /día. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santiago de Compostela ou nas oficinas deste Servizo, situadas na rúa Tomiño número 16, baixo, en Santiago, onde estará exposto o expediente de que se trata, para que poida ser examinado por quen o desexe. Santiago de Compostela, o xefe do Servizo Territorial, Jesús Antonio Manrique Merino (sinatura dixital), o 15 de outubro de 2021.